# X (rhwydwaith gymdeithasol)

X|  |
|  |
| Enghraifft o: | gwasanaeth rhwydweithio cymdeithasol, meicroflogio, user-generated content platform, cymuned arlein, very large online platform  |
| Crëwr | Jack Dorsey, Biz Stone, Evan Williams  |
| Cyhoeddwr | X Corp.  |
| Iaith | ieithoedd lluosog  |
| Dechrau/Sefydlu | 21 Mawrth 2006  |
| Perchennog | X Corp.  |
| Gweithredwr | X Corp.  |
| Sylfaenydd | Jack Dorsey, Noah Glass, Biz Stone, Evan Williams  |
| Pencadlys | Bastrop  |
| Enw brodorol | X  |
| Gwladwriaeth | Unol Daleithiau America  |
| Dosbarthydd | Microsoft Store  |
| Gwefan |   |
| Dynodwyr |
|  Ffeiliau perthnasol ar Gomin Wicimedia |

Gwefan rwydweithio cymdeithasol a meicro-flogio yw **X**, a adnabuwyd yn flaenorol fel **Twitter** (weithiau **Trydar** mewn Cymraeg answyddogol). Mae'n caniatau defnyddwyr anfon a darllen negeseuon defnyddwyr eraill (a elwir yn *tweets* yn y Saesneg), a phostio lluniau/fideos. Arddangosir y negeseuon ar dudalen broffil yr awdur a chânt eu dosbarthu i danysgrifwyr yr awdur a elwir yn *ddilynwyr*.

## Hanes

Ers i'r gwasanaeth gael ei greu yn 2006 gan Jack Dorsey, daeth Twitter yn wasanaeth poblogaidd a dylanwadol, er fod nifer y defnyddwyr yn llai na gwasanaethau cyfatebol fel Facebook a Instagram. Weithiau caiff ei ddisgrifio fel "negeseuon testun y rhyngrwyd".

Ar y cychwyn roedd cyfyngiad o 140 nod neu lai i bob neges, er mwyn cymhathu gyda negeseuon SMS - fe ehangwyd hyn i 280 nod yn 2017. Mae'r gwasanaeth sylfaenol am ddim ac yn cynnwys hysbysebion o fewn y ffrwd negeseuon. Ers 2021 gall defnyddwyr dalu tanysgrifiad i cael nodweddion uwch yn cynnwys postio negeseuon hyd at 4000 nod. Gall yr awdur gyfyngu ar bwy sy'n gweld ei negeseuon, neu gall ganiatáu i bawb eu gweld. Ers diwedd 2009, gall defnyddwyr ddilyn rhestrau o awduron yn hytrach na dilyn awduron unigol. Gall defnyddiwr bostio drwy wefan Twitter, yr ap swyddogol ar ddyfeisiau symudol a Tweetdeck. Diddymwyd y dull negeseuon testun yn 2020.

Prynwyd y cwmni gan Elon Musk yn Hydref 2022 am $44 biliwn. Ers hynny gwnaed nifer o benderfyniadau dadleuol gan Musk yn cynnwys diswyddo canran sylweddol o'r staff er mwyn arbed arian. Yn ogystal, tynnwyd mynediad am ddim i API Twitter, gan orfodi pob ap allanol i gau lawr. Yng Ngorffennaf 2023 cychwynodd y gwaith o ail-frandio y gwasanaeth fel X.

## Hashnod

Fe wnaeth Twitter boblogeiddio'r arfer o roi hashnod cyn gair neu dalfyriad er mwyn creu cymuned o ddiddordeb o gylch pwnc neu ddigwyddiad benodol. Mae'r defnydd o'r hashnod hefyd wedi ei ddefnyddio i boblogeiddio ymgyrchoedd gwleidyddol yn ogysal â hybu busnes. Nid oes modd defnyddio marciau atalnodi fel symbolau yr ebychnod fel rhan o'r gair yn yr hashnod.

## Cyfrifon Cymraeg

Sefydlwyd y cyfri trydar (@WiciCymru) ym Medi 2013, gan Robin Owain ac mae'r cyfri'n trydar yn ddyddiol ers hynny. Pwrpas y cyfri yw ymgyrchu dros ryddhau gwybodaeth ar drwydded agored a chefnogi prosiectau Wicimedia, gan gynnwys Wicipedia. Ym Mawrth 2026 roedd ganddo 6,553 o ddilynwyr ac roedd cyfartaledd o 1.4 miliwn o bobl yn gweld y trydariadau'n wythnosol. Hyd at 2025 roedd y cyfrif @Wicipedia, a weithredwyd gan Carl Morris, yn trydar yn otomatig erthyglau newydd.

Roedd 'Yr Awr Gymraeg' (@YrAwrGymraeg) yn y 2020au cynnar yn un o'r cyfrifon Cymreag mwyaf poblogaidd; roedd yn cael ei weithredu gan Huw Marshall.

## Gweler hefyd

* Achos Paul Chambers
* Achos Liam Stacey

## Ffynonellau

## Dolenni allanol

* Gwefan Twitter
* Umap Cymraeg Archifwyd 2011-08-24 yn y Peiriant Wayback Hidlydd sy'n casglu ac arddangos trydariadau Cymraeg yn unig
* Indigenous Tweets Hidlydd sy'n dilyn y defnydd o ieithoedd lleiafrifol ar Twitter

 *Eginyn erthygl sydd uchod am y **rhyngrwyd** neu'r **We Fyd-Eang**. Gallwch helpu Wicipedia drwy ychwanegu ato*.